
HYSBYSIAD CYMERADWYO: CODAU, SAFONAU A RHEOLAU DIWYGIEDIG AR GYFER Y PROFFESIWN RHEOLAETH ADEILADU
1. Mae Gweinidogion Cymru wedi'm cyfarwyddo i roi gwybod i chi bod fersiynau diwygiedig o'r safonau, y codau a'r rheolau ar gyfer y proffesiwn rheolaeth adeiladu wedi'u cyhoeddi, sef:
· Fframwaith Cymhwysedd Arolygwyr Adeiladu (Cymru) 
· Cod Ymddygiad ar gyfer Arolygwyr Cofrestredig Adeiladu (Cymru)
· Rheolau Ymddygiad Proffesiynol ar gyfer Cymeradwywyr Cofrestredig Rheolaeth Adeiladu (Cymru) 
· Rheolau Safonau Gweithredol (Cymru) 
· Rheolau Safonau Gweithredol: Trefniadau Monitro (Cymru)

Cwmpas y Cylchlythyr hwn 
2. Mae'r cylchlythyr hwn yn berthnasol i'r proffesiwn rheolaeth adeiladu yng Nghymru. 

Hysbysiad am safonau, codau a rheolau diwygiedig ar gyfer y proffesiwn rheolaeth adeiladu
3. Gellir gweld fersiynau diwygiedig o'r dogfennau safonau, codau a rheolau ar gyfer Cymru yn yr adran Adeiladu a Chynllunio ar wefan Llywodraeth Cymru: https://www.llyw.cymru/safonau-codau-rheolau-ar-gyfer-y-proffesiwn-rheoli-adeiladu
4. Bydd unrhyw ddiwygiadau yn y dyfodol yn cael eu cyhoeddi ar yr un wefan a chyhoeddir hysbysiad.
5. Mae mwyafrif y diweddariadau a wneir i'r fersiynau drafft yn fân newidiadau i eiriad er mwyn eglurder a chysondeb. Ceir manylion am newidiadau sylweddol isod, ac mae dogfennau sy'n cynnwys yr holl newidiadau wedi'u tracio yn Gymraeg a Saesneg ar gael ar gais.
6. Yn achos Fframwaith Cymhwysedd Arolygwyr Adeiladu (Cymru), mae'r newidiadau fel a ganlyn:

· Ychwanegu deiliaid dyletswydd at nifer o baragraffau, gan gynnwys at ddisgrifiadau atebolrwydd a chymhwysedd, i sicrhau bod y testun presennol yn cyd-fynd â'r rheoliadau adeiladu a ddaeth i rym ar 1 Gorffennaf 2026. Gwnaed diwygiadau i baragraffau 2.7, 2.27, 2.36, 2.41, 5.45, 5.46, 5.49, 5.57, 5.58, 5.70, 5.88 a 5.91.

· Amnewid cyfeiriadau at adrannau 11 a 30 o Ddeddf Adeiladu 1984 ym mharagraff 2.43. Mae'r pwynt blaenorol wedi'i ddisodli gan "rheoli prosesau a gweithdrefnau ar gyfer ceisiadau llacio, apeliadau ac anghydfodau".

· Mewnosod diffiniad o adeiladau risg uwch (HRBs) ym mharagraff 2.34.

· Ychwanegu dealltwriaeth o sut y mae rheoli diogelwch adeiladau yn cefnogi'r broses o sicrhau cydymffurfedd â'r rheoliadau adeiladu ar gyfer pob math o adeiladau i feini prawf cymhwysedd Lefel D ar gyfer rheoli diogelwch ym mharagraff 5.83.
7. Yn achos y Cod Ymddygiad ar gyfer Arolygwyr Cofrestredig Adeiladu (Cymru), mae'r newidiadau fel a ganlyn:
· Dim ond mân newidiadau gramadegol a fformatio sydd wedi'u gwneud yn y gwelliant hwn.
8. Yn achos y Rheolau Safonau Gweithredol: Trefniadau Monitro (Cymru), mae'r newidiadau fel a ganlyn:
· Mae'r diffiniad o ddeiliad dyletswydd wedi'i ddiwygio i gyd-fynd â rheoliadau adeiladu a ddaeth i rym ar 1 Gorffennaf 2026.

· Mae nifer o fân newidiadau gramadegol a fformatio wedi'u gwneud i wella eglurder a chysondeb.
9. Yn achos Rheolau Safonau Gweithredol (Cymru):
· Mae canllawiau ychwanegol wedi'u hychwanegu at lawer o'r dangosyddion perfformiad allweddol.

· Mae rhai o'r cyfeiriadau at ddeddfwriaeth wedi'u diweddaru i gyd-fynd â'r rheoliadau cyfredol. 

Ymholiadau 
Os oes gennych unrhyw ymholiadau am y Cylchlythyr hwn, dylid eu hanfon at:
Rheoliadau Adeiladu, 2il Lawr, Llywodraeth Cymru, Parc Cathays, Caerdydd, CF10 3NQ
E-bost: enquiries.brconstruction@llyw.cymru
Yn gywir,
Mark Tambini
Pennaeth Polisi Rheoliadau Adeiladu

